En HPV-infeksjon kan ikke behandles. Man kan behandle synlige kjønnsvorter, men det finnes ingen behandling mot selve viruset.  For kvinner er det viktig å følge opp med regelmessige HPV-tester, celleprøver og kontroller. Hvis det påvises celleforandringer, er det viktig å følge disse opp hos lege. Avhengig av hvordan celleforandringene utvikler seg (ulike stadier) og om den vedvarer, vurderer en spesialist et poliklinisk inngrep ved celleforandringer i livmoren, såkalt konisering. Man fjerner da de syke cellene for at man ikke skal utvikle kreft. Det utføres over 7000 koniseringer i Norge hvert år.